recursal/SuperWikiNEXT-32B huggingface dataset:
**சேது லெக்குமிபாய் அரசு மேல்நிலைப் பள்ளி** (சுருக்கமாக எஸ். எல். பி. அரசு மேல்நிலைப் பள்ளி) என்பது தமிழ்நாட்டின், கன்னியாகுமரி மாவட்டம், நாகர்கோவிலில் உள்ள ஒரு பள்ளி ஆகும்.

வரலாறு
------

இப்பள்ளி கட்டடம் திருவிதாங்கூர் சமஸ்தானத்தின் கட்டிடக் கலைக்கும் சான்றாக திகழ்கிறது. 1860ம் ஆண்டில் அகஸ்தீஸ்வரம் தாலுகா பள்ளிக்கூடம் என்னும் பெயரில் சுசீந்திரம் அருகில் உள்ள ஆஸ்ரமத்தில் தொடங்கப்பட்டது. தொடர்ந்து கோட்டாறு அரசு மகளிர் பள்ளியில் இருந்தது. திருவிதாங்கூர் சமஸ்தானத்தை ராஜா சித்திரை திருநாள் பாலராமவர்மாவின் பிரதிநிதியாக ஆட்சி நடத்திய சேது இலக்குமிபாய் மகாராணியாக இருந்தபோது இக்கட்டிடம் உருவானது. 28.11.1928 ஆம் ஆண்டு முதல் இக்கட்டிடத்தில் செயல்பட்டு வரும் இப்பள்ளி, 1978ம் ஆண்டு மேல்நிலைப் பள்ளியாக தரம் உயர்ந்தது.

பள்ளியின் நிலை
--------------

இப்பள்ளி 18 ஏக்கர் 42 சென்ட் பரப்பளவிலான இடத்தைக் கொண்டதாக உள்ளது. ஆங்கில எழுத்தான ‘E’ வடிவில் காட்சியளிக்கும் இந்த கட்டிடம் தொன்மையான பல வரலாறுகளின் சாட்சியாக உள்ளது. எஸ். எல். பி. அரசுப் பள்ளியில் 6 முதல் 12ம் வகுப்பு வரை வகுப்புகள் உள்ளன. 2017 ஆண்டு நிலவரப்படி இப்பள்ளியில் 1,671 மாணவர்கள், 56 ஆசிரியர்கள். 7 அலுவலக பணியாளர்கள், கூடுதலாக பெற்றோர் ஆசிரியர் கழகத்தின் சில ஆசிரியர்களோடு இப்பள்ளி இயங்கி வருகிறது.

நூலகம்
------

எஸ்.எல்.பி. பள்ளியின் நூலகத்தில் மொத்தம் 16,855 புத்தகங்கள் உள்ளன. இதில் 18ம் நூற்றாண்டில் வெளிவந்த புத்தகங்களும் அடங்கும்.

மேற்கோள்கள்
-----------

1. ↑  என். சுவாமிநாதன் (24 சூலை 2017). "ஸ்மார்ட் வகுப்பறை, கணினி அறை, சுகாதார வளாகம்﻿: அசத்தும் நாகர்கோவில் எஸ்.எல்.பி. அரசு மேல்நிலைப் பள்ளி". *கட்டுரை*. தி இந்து. 25 சூலை 2017 அன்று பார்க்கப்பட்டது.
பேராசிரியர் **விநாயகமூர்த்தி சிவசாமி** (16 செப்டம்பர் 1933 - 8 நவம்பர் 2014) யாழ்ப்பாணப் பல்கலைக்கழகத்தின் இளைப்பாறிய பேராசிரியரும், தமிழறிஞரும் ஆவார். புங்குடுதீவில் பிறந்த இவர் பேராதனைப் பல்கலைக்கழகத்தில் பட்டம் பெற்றவர். சமஸ்கிருதம், வரலாறு, தமிழ், இந்துப் பண்பாடு, தொல்லியல், நுண்கலைகள் எனப் பரந்த அளவில் ஈடுபாடு கொண்டவர்.

வாழ்க்கைக் குறிப்பு
-------------------

பேராசிரியர் சிவசாமி 1933 செப்டம்பர் 16 இல் யாழ்ப்பாண மாவட்டத்தில் புங்குடுதீவில் இறுப்பிட்டி என்னும் ஊரில் பிறந்தவர். தந்தை நாட்டு வைத்தியத்திலும், சோதிடக் கலையிலும் ஈடுபட்டவர். தனது ஆரம்பக் கல்வியை புங்குடுதீவிலும், பின்னர் யாழ்ப்பாணக் கல்லூரியிலும் கல்வி கற்று 1955 இல் இலங்கைப் பல்கலைக்கழகத்தில் சமக்கிருதம், தமிழ், வரலாறு ஆகிய துறைகளில் பட்டம் பெற்றார். 1961 இல் இலண்டன் பல்கலைக்கழகத்தில் பாளி, இந்திய வரலாறு ஆகியவற்றுடன், சமக்கிருதத்தில் சிறப்புப் பட்டமும் பெற்றார்.

யாழ்ப்பாணக் கல்லூரியில் 1958 முதல் 1974 வரை ஆசிரியராகப் பணியாற்றினார். இடையில் 1962 முதல் 1965 வரை பேராதனைப் பல்கலைக்கழகத்திலும் விரிவுரையாளராகப் பணியாற்றினார். யாழ்ப்பாணப் பல்கலைக்கழகம் 1974 இல் ஆரம்பிக்கப்பட்ட போது, சிவசாமி அதன் ஆரம்பகால விரிவுரையாளராப் பணியில் சேர்ந்தார். சமக்கிருதத்தில் பேராசிரியராகப் பணியாற்றிய சிவசாமி, வரலாறு, இந்து நாகரிகம் ஆகிய பாடங்களையும் கற்பித்தார்.

பேராசிரியர் சிவசாமி யாழ்ப்பாணத் தொல்லியல் கழகத்தின் நிறுவன செயலாளராக 1971 இல் இருந்து பணியாற்றினார். அத்துடன் பூர்வகலா என்ற இதழையும் வெளியிடார். யாழ்ப்பாணத்தில் இருந்து வெளிவந்த முதலாவது தொல்லியல் ஆய்விதழ் இதுவாகும். பேராசிரியர் ப. புஷ்பரத்தினம் இவரது மாணவராவார்.

இவரது நூல்கள்
-------------

* திராவிடர் - ஆதிவரலாறும் பண்பாடும் (1973)
* தென்னாசியக் கலை மரபில் நாட்டிய சாஸ்திர மரபு (1992)
* தென்னாசிய சாஸ்திரிய நடனங்கள் - ஒரு வரலாற்று நோக்கு (1998)
* தமிழும் தமிழரும் (1998)
* இந்துப் பண்பாடு அன்றும் இன்றும் (2005)
* தொல்பொருளியல்-ஓர் அறிமுகம் (1972)
* ஞானப்பிரகாசரும் வரலாற்றாராய்ச்சியும் (1974)
* யாழ்ப்பாணக் காசுகள் (1974)
* ஆரியர் ஆதிவரலாறும் பண்பாடும் (1976)
* கலாமஞ்சரி [1983]
* பரதக்கலை (1988)
* சமஸ்கிருதம்- தமிழ் சிற்றகராதி (1987)
* தீவகம் - ஒரு வரலாற்று நோக்கு (1990)
* One Hundred years of Epigraphical Studies in Sri Lanka (1975, Revised 1988)
* Some Aspects of South Asian Epigraphy (1985)
* Some Facets of Hinduism (1988)
* Tha Sanskrit Tradition of tha Sri Lanka Tamils (1992)

மேற்கோள்கள்
-----------

தளத்தில்  
வி. சிவசாமி எழுதிய
 ***நூல்கள்*** உள்ளன.

1. 1 2 3 4  "Professor V. Sivasamy passes away". தமிழ்நெட். 8 நவம்பர் 2014. 9 நவம்பர் 2014 அன்று பார்க்கப்பட்டது.
மின்னோட்டம் என்பது மின்னூற்றுக்குக் குறுக்கே இணைக்கப்படும் பொருட்களிலுள்ள கட்டறு எதிர்மங்களின் கடப்பு மேனி. இவ்வாறு பொருட்கள் அவ்வவற்றின் கட்டறு எதிர்மங்களைக் கடத்து தன்மையை அவ்வப்பொருளின் கடத்தம் என்கிறோம். தூய பொன்மங்கள் அனைத்தும் கடத்திகளே. அவற்றில் ஏராளமான கட்டறு எதிர்மங்கள் காணப்படுகின்றன.மிகச்சிறு மின்னழுத்தநிலை வேறுபாடு கொண்ட மின்னூற்றுக்குக் குறுக்கே இத்தகைய பொன்மங்களில் ஏதாவது ஒன்றை இணைத்தாலும் மிகப்பெரிய அளவில் மின்னோட்டம் நிகழும். ஆயினும் மின்னமைப்புகளில் இவ்வளவு மின்னோட்டம் தேவை படுவது இல்லை. மேலும், மின்னோட்டத்தின் அளவை நாம் விரும்பிய அளவிற்குக் கட்டுப்படுத்தவேண்டிய தேவையும் உள்ளது. பொன்மச் சேர்வைகளில் தூயபொன்களில் உள்ளதைவிட மிகக்குறைந்த அளவு கட்டறு எதிர்மங்கள் உள்ளதால் இவற்றின் கடத்துதன்மை தூயபொன்களின் கடத்துதன்மையைவிடக் குறைவாக இருக்கும். அதனால் இத்தகைய பொன்மச் சேர்வைகளை மின்னூற்றுக்குக் குறுக்கே இணைத்தால் மின்னோட்டம் குறைந்த அளவிலேயே நிகழும். அதனால் மின்னமைப்புகளில் தூய பொன்மங்களை இணைப்புகளுக்கும் பொன்மச் சேர்வைகளை மின்னோட்டத்தின் அளவைக் கட்டுப்படுத்தவும் பயன்படும். பொருளின் தன்மை, பொருளின் குறுக்குப் பரப்பளவு, பொருளின் நீளம் ஆகியவற்றைப் பொறுத்து பொருள்களின் கடத்தம் மாறுபடுகிறது.

கடத்திப்பொருளின் தன்மை
----------------------

கடத்தியின் பொருளுக்கு ஏற்ப அதிலுள்ள கட்டறு எதிர்மங்களின் எண்ணிக்கை இருக்கும். ஒரு பரப்பு மீட்டர் குறுக்களவும் ஒரு மீட்டர் நீளமும் உள்ள ஒரு கடத்தியில் உள்ள கட்டறு எதிர்மங்களின் எண்ணிக்கையை அடிப்படையாகக் கொள்கிறோம். இதனைப் பொருளின் கடத்துமை என்கிறோம். ஒரு கடத்தியின் கடத்தம் அக்கடத்தப்பொருளின் கடத்துமைக்கு நேர்ப் பொருத்ததில் இருக்கும்.

கடத்திப் பொருளின் குறுக்குப்பரப்பளவு
------------------------------------

கடத்திப் பொருளின் குறுக்குப்பரப்பளவு மிகுந்தால் கட்டறு எதிர்மங்களின் எண்ணிக்கை மிகுவதும் குறுக்குப் பரப்பளவு குறைந்தால் கட்டறு எதிர்மங்களின் எண்ணிக்கை குறைவதும் இயல்பு. கடத்தியின் கடத்தம் அக்கடத்திப் பொருளின் குறுக்குப் பரப்பளவிற்கு நேர் பொருத்தத்தில் இருக்கும்.

கடத்திப் பொருளின் நீளம்
-----------------------

கடத்திப் பொருளின் நீளம் மிகுந்தால் கட்டறு எதிர்மங்களின் எண்ணிக்கை மிகுவதும் நீளம் குறைந்தால் கட்டறு எதிர்மங்களின் எண்ணிக்கை குறைவதும் இயல்பு. மின்னோட்டத்திற்குக் காரணமாக அமைவது கட்டறு எதிர்மங்களின் ஓட்டமே. இந்தக் கட்டறு எதிர்மங்களின் ஓட்டத்திற்குக் காரணமாய் அமைவது மின்னூற்றின் மின்னழுத்தநிலை வேறுபாட்டால் தோன்றும் விசையே. கடத்திப் பொருளின் நீளம் மிகுந்தால் இந்தக் கட்டறு எதிர்மங்களுக்கும் மின்னழுத்தநிலை வேறுபாட்டால் தோன்றும் விசைக்கும் உள்ள சராசரி தொலைவு குறைந்து விடும். நீளம் குறைந்தால் அதன் சராசரி தொலைவு அதிகரித்துவிடும். எனவே கடத்திப் பொருளின் நீளம் மிகுந்தால் மின்னோட்டம் குறைவதும் நீளம் குறைந்தால் மின்னோட்டம் மிகுவதும் நிகழ்கின்றன. கடத்தியின் கடத்தம் அக்கடத்திப் பொருளின் நீளத்திற்கு எதிர் பொருத்தத்தில் இருக்கும்.

உசாத்துணைகள்
------------

1. ↑  அடிப்படை மின்னியல், பேரா. இரா. கணேசன்
வன்கடத்தி உறையை நீக்கி செப்புக் கம்பிகள் தெரிவது
உயர் அதிர்வெண் மின்னலை கடத்த வல்ல மின் வடத்தில் உள்ள வன்கடத்திகள்

| மின்காந்தவியல் |
| --- |
| வரிச்சுருள் |
| * மின்சாரம்
* காந்தவியல்
 |
| நிலைமின்னியல்
* மின்மம்
* நிலை மின்சாரம்

* மின்புலம்
* மின்கடத்தி

* மின் வன்கடத்தி
* உராய்வு மின்னியல்

* நிலைமின்னியல் வெளியேற்றம்
* தூண்டல்

* கூலும் விதி
* காசின் விதி

* Electric flux / மின்னிலையாற்றல்

* மின்னிருமுனையின் திருப்புத்திறன்

* Polarization density
 |
| காந்த நிலையியல்
* ஆம்ப்பியர் விதி
* காந்தப் புலம்

* Magnetization
* காந்தப்பாயம்

* பியோ-சவா விதி

* Magnetic dipole moment

* Gauss's law for magnetism
 |
| மின்னியக்கவியல்
* லாரன்சு விசை விதி

* மின்காந்தத் தூண்டல்

* மின்காந்தத் தூண்டல்

* லென்சின் விதி
* பெயர்ச்சி மின்னோட்டம்

* மாக்சுவெல்லின் சமன்பாடுகள்

* மின்காந்தப் புலம்

* மின்காந்த அலைகள்

* Maxwell tensor
* Poynting vector

* Liénard–Wiechert potential

* Jefimenko's equations

* சுழல் மின்னோட்டம்
 |
| மின்சுற்று
* மின்னோட்டம்
* Electric potential

* மின்னழுத்தம்
* மின்தடை

* ஓமின் விதி

* தொடர் மின்சுற்று
* பக்க மின்சுற்று

* நேர் மின்னோட்டம்
* மாறுதிசை மின்னோட்டம்

* மின்னியக்கு விசை
* மின்தேக்குதிறன்

* தூண்டம்
* மின்மறுப்பு

* Resonant cavities
* அலைநடத்திகள்
 |
| இணைமாறுகை யாத்தல்Electromagnetic tensor(stress–energy tensor)
* Four-current

* Electromagnetic four-potential
 |
| அறிவியலாளர்கள்
* ஆம்பியர்
* கூலும்
* பரடே
* காஸ்
* ஹெவிசைடு
* என்றி
* ஏர்ட்சு
* லொரன்சு
* மக்ஸ்வெல்
* தெஸ்லா
* வோல்ட்டா
* வெபர்
* ஆர்ஸ்டெட்
 |
| * பா
* உ
* தொ
 |

**மின் கடத்தாப்பொருள்** அல்லது **மின் வன்கடத்தி** (இலங்கைத் தமிழ்: காவலி) என்பது மின் ஆற்றலை கடத்தாத பொருட்களாகும். மின் ஆற்றலை நன்றாக கடத்தும் பொருள் மின்கடத்தி எனப்படுகிறது.

மரப்பலகை, கண்ணாடி, ரப்பர், பிளாஸ்டிக் (நெகிழி), பீங்கான் போன்ற பொருட்கள் மின் ஆற்றலை நன்றாக கடத்தாதவை. மின் ஆற்றலை நாம் நன்கு பாதுகாப்போடு பயன் படுத்துவதற்கு இந்த வகையான மின் கடத்தாப்பொருள்கள் மிகத் தேவையானவை.

மின் ஆற்றலை நன்றாக கடத்தும் செப்பு, அலுமினியம் போன்ற கடத்திப்பொருள்களால் செய்யப்பட கம்பி வழியே மின்னாற்றல் மின்னோட்டமாகச் செல்லும் பொழுது, நமக்கு மின் தாக்கு ஏதும் நேராமலும், அப்படி ஓடும் மின் ஆற்றல் வீணே போகும் வழிகளில் சிதறிப்போகாமலும் காப்பது மின் கம்பியைச் சுற்றி உறைபோலும் உள்ள இவ் வன்கடத்திகள் தாம். இவ்வகை வன்கடத்திகள் இல்லாவிடில் நம்மால் மின் ஆற்றலைப் பயன்படுத்துவது மிகக்கடினம்.

தொலைக்காட்சி போன்ற தொடர்பியல் கருவிகளுக்கான மின்னாற்றல் முன்னும் பின்னுமாக அலையும் மாறு மின்னோட்ட வகையைச் சேர்ந்த மின் சைகைகளால் ஆனவை. இவ்வகை மின் சைகைகள் மிகுந்த விரைவுடைய அலைவெண் கொண்டவை, எனவே இதற்கென சிறப்பான மின்வடம் உள்ளது. இவ்வகை மின்வடங்களிலும் மின்கடத்தாப்பொருள் வன்கடத்திகள் பயன்படுகின்றன. இதனையும் படத்தில் பார்க்கலாம்.
**விழி மூடி யோசித்தால்** (vizhimoodi yosiththaal) 2014 ஆம் ஆண்டில் வெளிவந்த அறிவியல் புனைகதை மற்றும் அதிரடி காதல் திரைப்படமாகும். இத்திரைப்படம் மிகையான உணர்வு அறிவுத்திறனை அடிப்படையாக கொண்டது. இத்திரைப்படத்தை கே. ஜி. செந்தில் குமார் எழுதி இயக்கியிருந்தார். இத்திரைப்படத்தின் முன்னணி கதாபாத்திரங்களில் கே. ஜி. செந்தில் குமார் மற்றும் நிகிதா ஆகியோர் நடித்திருந்தனர். "விழி மூடி யோசித்தால்" போன்ற சில தமிழ் திரைப்படங்கள் மாத்திரமே "ஆரோ11.1" ஒலித்தொழிநுட்பத்தை பயன்படுத்தியுள்ளன.

கதைச்சுருக்கம்
--------------

இத்திரைப்படத்தில் நடித்திருக்கும் கதாநாயகன் கேஜியிற்கு (கே. ஜி. செந்தில் குமார்) தனது வாழ்வில் 5 நிமிடங்கள் முன்னோக்கி அறியும் திறன் இருந்தது. ஆனால் இத்திறன் அவன் குடிபோதையில் அல்லது நித்திரையில் இருந்தால் தொழிற்படாது. இது அவனுக்கு அவனுடைய காதலி நிக்கி (நிக்கிதா) வரும்வரை தெரியாது. ஆனால் அவள் நான்கு பேர் கொண்ட தீவிரவாத கும்பலால் அவன் கண்முன்னே கொல்லப்பட்டாள். ஆனால் அப்போது அவன் மது அருந்தியிருந்தான். அதன்பிறகே மது அருந்தினால் தன்னால் காலத்திற்கு முன் சென்று நடப்ளவற்றை பார்க்க முடியாது எனபது புரிந்தது. மேலும் மது அருந்தாமல் விட்டிருந்தால் நிக்கியை காப்பாற்றியிருக்கலாம் என்பதும் புரிந்தது. கே. ஜி. நிக்கியை கொன்ற அந்த நான்கு தீவிரவாதிகளையும் ஒவ்வொருவராக கொன்றான். அதன்பிறகே அத்தீவிரவாத கும்பலின் பாரிய செயல்திட்டமான ஒவ்வொரு மாநிலங்களிலும் (தமிழ் நாடு உப்பட) பொருளாதாரத்தை மந்தப்படுத்தும் யுத்தி ஒன்றை கே. ஜி. அறிந்து கொள்கிறான். ஆனால் அவர்களின் திட்டத்தை முறியடித்து தமிழ் நாட்டை இழப்பில் இருந்து காப்பதோடு தனக்கு கிடைத்த வரம் பற்றி பெருமிதம் கொள்கிறான். அதன்பின்னர் சமூகத்திற்கு ஏற்படும் பிரச்சனைகளை தீர்த்து வைப்பதற்கு தனது திறனை பயன்படுத்துகின்றான்.

நடிகர்கள்
---------

* கே. ஜி. செந்தில் குமார் - கே. ஜி.
* நிகிதா - நிகி
* ஊர்வசி - கே. ஜியின் தாய்
* பவர் ஸ்டார் சீனிவாசன்- கல்லூரி அலும்னி
* பாலா சிங் - பாய்
* அமிற் பாக்ரவ் - பிரதான வில்லன்
* பானு ஸ்ரீ மேரா - மேகா
* மிஷா கோசல் - ஹசினி
* மகேஷ் சுப்பிரமணியம்

இசை
---

இத்திரைப்படத்திற்கு பீ. அத்திப் இசையமைத்துள்ளார். இத்திரைப்படத்தில் உள்ள ஆறு பாடல்களும் நவம்பர் 2, 2014இல் வெளியிடப்பட்டுள்ளது.

மேற்கோள்கள்
-----------

1. ↑  "Vizhi Moodi Yosithaal is a Tamil movie Produced by Twister Films and Directed by K.G.Senthil Kumar". Behindwoods.com.
2. ↑  "Vizhi Moodi Yosithaal Trailer". Behindwoods.com.
3. ↑  "Vizhi Moodi Yosithaal Trailer". iflickz.com. 2019-03-27 அன்று மூலம் பரணிடப்பட்டது. 2019-01-28 அன்று பார்க்கப்பட்டது.
4. ↑  "Vizhi Moodi Yosithaal Audio Launch Stills". pluzcinema.com. 2016-03-01 அன்று மூலம் பரணிடப்பட்டது. 2019-01-28 அன்று பார்க்கப்பட்டது.
***இன் ஆன் ஆன்டிக்குயிக் லேண்ட்  (In An Antique Land*** ) என்பது இனவரைவியல் (மனித இனப்பரப்பு பற்றிய விஞ்ஞான விளக்க ஆய்வியல்) மொழிபுகளாகும். இவை இந்திய எழுத்தாளர் அமித்வ் கோசால் எழுதப்பட்டவை.

சுருக்கம்
---------

இந்த புத்தகத்தில் இரண்டு மொழிபுகள் உள்ளன. முதலில், ஒரு மானிடவியல் மொழிபு, அதில் நைல் வடிநிலத்தில் உள்ள இரண்டு கிராமங்களில் அமித்வ் கோசின் மேற்கோண்ட இரண்டு சுற்றுபயணங்களைப் பற்றி கூறியுள்ளாா். முதல் பயணம் அவரது முனைவர் பட்ட ஆய்வுக்காக (1980-81) இல் எழுதி, புத்தகத்தினை பாதியில்   நிறுத்தி  சில வருடங்கள் கழித்து (1988) மீண்டும் எழுதினார். இரண்டாவது மொழிபு, 12-ஆம் நூற்றாண்டு யூத வணிகரான, ஆபிரகாம் பென் எஜுயு மற்றும் அவரது அடிமைகள் அசு மற்றும் போமா ஆகியோரின் வரலாற்றை கெய்ரோ ஜெனீசாவில் இருந்த ஆவணங்களைப் பயன்படுத்தி உருவாக்கியுள்ளார்.

கருத்துரை
---------

*இன் ஆன் ஆன்டிக்குக் லேண்ட்* (In An Antique Land )  ஒப்பீட்டளவில் ஆர்வத்தைத் தூண்டும் புத்தகமாகக் கருதப்படுகிறது. கோஷின் முதல் இரண்டு புத்தகங்களான, இன் ஆன் ஆன்டிக்குக் லேண்ட் மற்றும்  தி ஷாடோ லைன்ஸ் ஆகியவற்றின் வெற்றிக்குப் பிறகு இது எழுதப்பட்டது. மேலும் இந்தப் புத்தகமானது பல அடிப்படையான ஒரு தசாப்தத்திற்கு மேலான விவாததங்களுக்குப் பிறகு எழுதப்பட்டது. இந்தப் நூல் "மொழிபு, பயண நூல், சுயசரிதை, வரலாறு" போன்றவற்றை கலந்து விவாிக்கப்பட்டுள்ளது.

மேற்கோள்கள்
-----------

1. ↑  Desai, Gaurav. "Old World Orders: Amitav Ghosh and the Writing of Nostalgia". *Representations* (California University Press) **85** (Winter 2004): 125–148.
2. ↑  Srivastava, Neelam. "Amitav Ghosh’s Ethnographic Fictions: Intertextual Links between In An Antique Land and His Doctoral Thesis". *The Journal of Commonwealth Literature* (Sage Publications) **36** (June 2001): 45–64. doi:10.1177/002198940103600205.. பார்த்த நாள்: 11 April 2011.

தரவுகள்
-------

* Thieme, John. "In an Antique Land". *The Literary Encyclopedia*. First published 28 March 2003 accessed 22 September 2010.
* Chalmers, Claire "Anthropology as Cultural Translation: Amitav Ghosh’s In an Antique Land". Postcolonial Text, Vol 2, No 3 (2006)
* "Book Review: *In an Antique Land*" பரணிடப்பட்டது 2010-11-22 at the வந்தவழி இயந்திரம், *Desicritics*, February 24, 2010
* "Trapped by Language: On Amitav Ghosh's *In an Antique Land*", Brian Kiteley, University of Denver

வெளி இணைப்புகள்
---------------

* பரணிடப்பட்டது 2010-08-30 at the வந்தவழி இயந்திரம்
**இன் த லைன் ஆஃப் ஃபயர்** (In the Line of Fire) என்பது பாகிஸ்தான் முன்னாள் அதிபர் பெர்வேஸ் முஷாரஃப் எழுதிய புத்தகம் ஆகும். இப்புத்தகமானது 2006 ஆம் ஆண்டு செப்டம்பர் மாதம் 25 ஆம் தியதி வெளியிடப்பட்டது. இந்தப் புத்தகம் பெர்வேஸ் முஷாரஃபின் நினைவுகளின் தொகுப்பு ஆகும். அவரது சுயசரிதை என்ற விளம்பரத்தோடு வெளியிடப்பட்டது.

உள்ளடக்கம்
----------

இப்புத்தகத்தில் முஷாரஃபின் தனிப்பட்ட வாழ்க்கை மற்றும் தேசிய சர்வதேச விஷயங்கள் அடங்கியுள்ளது. அவர் அவரது இளமைக் காலத்தைப் பற்றியும் அவரது கல்வி மற்றும் துருக்கியில் அவர் கழித்த வாழ்க்கையைப் பற்றியும் இப்புத்தகத்தில் எழுதியுள்ளார். மேலும் அவர் அதிகாரத்தில் மற்றும் ஆட்சியில் இருந்த போது நடந்த நிகழ்வுகளையும் எழுதியுள்ளார். இதில் அவர் பாகிஸ்தான் ராணுவத்தில் பணியாற்றிய போது நடந்த நிகழ்ச்சிகளையும் எழுதியுள்ளார்.

மொழிபெயர்ப்பு
-------------

இப்புத்தகம் ஆங்கிலம், உருது தவிர இந்திய மொழிகளில் இந்தி, தமிழ் மற்றும் வங்காள மொழிகளில் வெளியானது.

### தமிழில்

இப்புத்தகம் பல்வேறு இந்திய மொழிகளில் மொழிபெயர்க்கப்பட்டுள்ளது. தமிழில் கிழக்கு பதிப்பகம் வெளியீடாக *உடல் மண்ணுக்கு* என்ற தலைப்பில் (ISBN 81-8368-252-9) வெளியாகியுள்ளது. இப்புத்தகம் ரூபாய் 250 விலையில் 2007 ஆம் ஆண்டு ஜனவரி 10 ஆம் தியதி 30 ஆவது சென்னை புத்தகக் கண்காட்சியில் வெளியானது.
**அழுந்தூர் வரகுணீசுவரம்** என்பது தமிழ்நாட்டில், திருச்சிராப்பள்ளி-மேலூர்ச் சாலையில் 18 கி.மீ தொலைவில் அமைந்துள்ள ஒரு சிவன் கோயிலாகும். கல்வெட்டுகளில் அழிந்தியூர் என்று முன்பு அழைக்கப்பட்டு இன்று அழுந்தூர் என்று இவ்வூர் அழைக்கப்படுகிறது.

வரலாறு
------

இக்கோயில் முற்காலப் பாண்டிய மன்னனான வரகுணன் பெயரால் அமைந்த ஒரு கோயிலாகும். முற்கால பாண்டியர் காலத்திற்குப் பிறகு இக்கோயில் சிதைவுற்றது. முதலாம் குலோத்துங்க சோழன் காலத்தில் இக்கோயிலுக்கு திருப்பணி செய்து, பெருமண்டபம், இடைநாழிகை ஆகியவற்றை கட்டி விரிவாக்கி வழிபாட்டைத் தொடர்ந்தனர். இங்கு அக்காலத்தில் *பிச்சியார் மடம்* என்ற பெயரிலான திருமடம் இருந்தது அந்த திருமடம் இக்கோயில் திருப்பணிகளில் துணை நின்றதை இங்கு கிடைத்த கல்வெட்டு வழியாக அறியப்படுகிறது. இக்கோயிலில் சடையவர்மன் சுந்தரபாண்டியன் காலத்திலும் திருப்பணிகள் நடைபெற்றுள்ளது இங்கு கிடைத்த கல்வெட்டுகளின் வழியாக தெரியவருகிறது.

கோயில் அமைப்பு
--------------

வரகுணீசுவரம் கோயிலானது கருவறை, முகமண்டபம், இடைநடை, பெருமண்டபம் என்ற கட்டுமானங்களைக் கொண்டுள்ளது. இக்கோயிலின் முதலிரு கட்டமைப்புகளும் பிற்கால சோழர் காலத்தவை. இடைநடையும் அதையடுத்து விரியும் பெருமண்டபமும் இருவேறு காலக் கட்டமைப்புகளைக் கொண்டுள்ளன.

வரகுணீசுவரம் கோயில் இறைவன் கருவறைக்கு வடக்கில் தெற்கு பார்த்தவாறு அம்மன் திருமுன் உள்ளது. அம்மன் திருமுன் கருவறை முகமண்டம் ஆகியவற்றைக் கொண்டுள்ளது. அம்மன் நீள்சடைமகுடமும் தோள், கை வளைகளும் சரப்பளியும் பட்டாடையும் பெற்று சமபங்கத்தில் நின்றுள்ளாள் அம்மனின் வலது முன் கை காக்கும் குறிப்பிலும் இடது முன் கை அருட்குறிப்பிலும் உள்ளன. பின்னிரு கைகளில் வலப்புறம் அங்குசம், இடப்புறம் தாமரையும் ஏந்தியவாறு உள்ளன. கச்சற்ற மார்பகங்களுடன் அம்மன் உள்ளாள். அம்மனின் வலச்செவி பனையோலைக் குண்டலத்துடனும், இடச்செவியில் மகரகுண்டலம் அணிந்தவளாகவும் உள்ளாள்.

கோயில் வளாகத்தின் தென்மேற்கு மூலையில் பிள்ளையார் திருமுன் உள்ளது. இது அண்மைக் காலக் கட்டமைப்பாக உள்ளது. கருவறை மட்டுமே கொண்டுள்ள இந்த சிற்றாலயத்தில் இலலிதாசனத்தில் அமர்ந்துள்ளார் பிள்ளையார். இடம்புரிப் பிள்ளையாரான இவரின் பின்கைகளில் அங்குசம், பாசம். வலது முன் கை காக்கும் குறிப்பிலிருக்க, இடது முன் கையில் உள்ள மோதகத்தைத் துதிக்கை சுவைக்கிறது. இவரின் இரு தந்தங்களும் உடைந்துள்ளன.

மேலும் இக்கோயிலில் பைரவர், முருகன், சண்டேசுவரர் ஆகியோரின் சிலைகள் அமைந்துள்ளன.

குறிப்புகள்
-----------

1. ↑  "வரலாறு ஒரு கதை போல..." *Hindu Tamil Thisai*. 2023-03-12. 2023-05-28 அன்று பார்க்கப்பட்டது.
2. ↑  "Varalaaru - A Portal For South Asian History". *www.varalaaru.com*. 2023-05-28 அன்று பார்க்கப்பட்டது.
சங்க இலக்கியங்களில் **ஆரியர்** என்னும் சொல் காணப்படுகிறது.

சங்க இலக்கியங்களில் ஆரியர்
--------------------------

ஆரியர் - நற்றிணை 170, குறுந்தொகை 7, பதிற்றுப்பத்து 11, பதிகம் 2, அகநானூறு 276, 336, 396, 398, சிலப்பதிகாரம் 23-கட்டுரை-14, 25-158  

ஆரியன் - மணிமேகலை 25-6  

ஆரியப் பொருநன் - அகநானூறு 386  

ஆரிய அண்ணல் - பதிற்றுப்பத்து பதிகம் 5  

ஆரியநாடு - சிலப்பதிகாரம் 29-1  

ஆரியப் பேடி - சிலப்பதிகாரம் - 27-186  

ஆரிய அரசர் - சிலப்பதிகாரம் - 26-211, 217, 28-195  

ஆரிய மன்னர் - சிலப்பதிகாரம் - 25-162, 27-6, 22, 177, 28-88, 98, 120, 153, 29-1-6, 30-157

இவற்றின் செய்தித் தொகுப்பு
--------------------------

ஆரியர் என்னும் சொல் சங்கப்பாடல்களில் யாரைக் குறிக்கிறது என்பதைக் காண்பது இந்தத் தொகுப்பு.

இமயமலைச் சாரலில் வாழ்ந்த குடிமக்கள் ஆரியர்.   

கங்கைப் பெருவெளியில் ஆண்ட அரசர்குடி மோரியர்.   

சங்கப்பாடல்கள் தரும் இந்தத் தெளிவான குறிப்பினை உள்ளத்தில் கொண்டு இந்தச் செய்திகளை அணுக வேண்டும். 

சேரன் செங்குட்டுவன் வென்ற கனக, விசயர் வடபுலத்து அரசர். அதாவது இமயச் சாரல் வடபுலத்து அரசர்.   

மோரியரையோ, நந்தரையோ அன்று.

சேர அரசன் இமயவரம்பன் நெடுஞ்சேரலாதன் ஆரியர் வாழும் இமயமலை மலையில் தன் வில்லம்புச் சின்னத்தைப் பொறித்தான். வணங்குவில் என்னும் தொடர் அம்புடன் வளைந்திருக்கும் வில் என்பதைக் காட்டுகிறது. 

சோழரும், ஆரியரும் தாக்கிக்கொண்ட போர் வல்லம் என்னும் ஊருக்குப் புறத்தே இருந்த காவல் காட்டில் நடந்தது. அதில் ஆரியர் படை உடைந்து திரும்பி ஓடிவிட்டது. 

முள்ளூர் என்னுமிடத்தில் ஆரியர் வாட்படையுடன் தாக்கினர். மலையன் வில்லெய்து அவர்களை எதிர்கொண்டான். ஆரியர் பலர். மலையன் ஒருவன். ஒன்றாலும் வில்லுக்கு எதிர்நிற்க மாட்டாமல் வாட்படை ஓடிவிட்டது. 

பறை முழக்கத்துடன் கயிற்றின்மீது ஏறி ஆடி வித்தை காட்டி ஆரியர் தமிழ்நாட்டில் பிழைப்பு நடத்திவந்தனர். 

பெண்யானைகளைப் பழக்கப்படுத்தி வைத்துக்கொண்டு ஆண்யானைகளைப் பிடித்துப் பயிற்சி அளித்து மன்னர்களுக்கு விற்றும் ஆரியர் தமிழ்நாட்டில் பிழைப்பு நடத்திவந்தனர். 

தமிழ்நாட்டில் ஆரியர் வாழ்ந்த இடம் பொன்படு நெடுவரை. பொன்னைப்போல் பூத்துக் குலுங்குவது பொன்படு நெடுவரை. இவர்களின் தொல்குடி வாழ்ந்த இடம் பேரிசை இமயம். 

### சான்று

1. ↑  ஆரியர் துவன்றிய பேரிசை இமயம் – பதிற்றுப்பத்து 11
2. ↑  பேரிசை மரபின் ஆரியர் வணக்கி பதிற்றுப்பத்து பதிகம் 2,
3. ↑  ஆரியர் அலறத் தாக்கிப் பேரிசைத் தொன்றுமுதிர் வடவரை வணங்குவில் பொறித்து, வெஞ்சின வேந்தரைப் பிணித்தோன் வஞ்சி - அகநானூறு 396 பரணர்
4. ↑  மாரி அம்பின் மழைத்தோல் சோழர் வில்லீண்டு குறும்பின் வல்லத்துப் புறமிளை ஆரியர் படையின் உடைக (தலைவனை என்னுடன் திரியவைக்காவிட்டால் என் தோளில் வீங்கிய வளையல்) அகம் 336 பாவைக்கொட்டிலார்
5. ↑  ஆரியர் துவன்றிய பேரிசை முள்ளூர்ப் பலருடன் கழித்த ஒள்வாள் மலையனது ஒரு வேற்கு ஓடியாங்கு நம் பன்மையது எவனோ (தலைவி ஒருத்தி முன் பரத்தையர் பலர் என்னாவர்?) - நற்றிணை 170
6. ↑  ஆரியர் கயிறு ஆடு பறையின் கால் பொரக் கலங்கி வாகை வெண் நெற்று ஒலிக்கும் – குறுந்தொகை 7 பெரும்பதுமனார்
7. ↑  ஆரியர் பிடி பயின்று தரூஉம் பெருங்களிறு போல (தலைவனை ஆட்டிப் படைப்பேன் என்கிறாள் ஒரு பரத்தை) – அகநானூறு 276 பரணர்
8. ↑  ஆரியர் பொன்படு நெடுவரை புரையும் எந்தை பல்பூங் கானத்து அல்கி இன்று இவண் சேந்தனை செலினே சிதைகுவது உண்டோ – அகநானூறு 398

இணைத்துப் பார்க்கவேண்டியவை
--------------------------

ஆரிய அண்ணல் என்னும் ஆரிய அரசர்
ஆரியப் பொருநன்
ஆரிய அரசன் பிரகத்தன்
ஆரியப்படை கடந்த நெடுஞ்செழியன்
ஆரியர்

மேற்கோள்கள்
-----------

* INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு) திரட்டு
**அபுல் கலாம் கஸ்மி** (Abul Kalam Qasmi) (20 டிசம்பர் 1950 - 8 சூலை 2021) அலிகார் முஸ்லீம் பல்கலைக்கழகத்தில் கலைப்புலத்தின் துறைத்தலைவராகப் பணியாற்றிய உருது மொழியில் புலமை கொண்ட அறிஞர், விமர்சகர் மற்றும் கவிஞர் ஆவார். இவர் *தெஹ்ஸீப்-உல்-அக்லக்கின்* *ஆசிரியராகவும், தி கிரிட்டிசிசம் ஆப் பொயட்ரி* போன்ற புத்தகங்களை எழுதியுள்ளார். அவர் இ. எம். பிராஸ்டரின் *ஆஸ்பெக்ட்ஸ் ஆப் தி நாவல்* என்ற நூலை உருது மொழியில் *நாவல் கா `ஃபன்* என்ற பெயரில் *மொழிபெயர்த்தார்*. இவருக்கு 2009 ஆம் ஆண்டில் சாகித்திய அகாதமி விருது வழங்கப்பட்டது. 

இவர் தாருல் உலூம் தேவ்பந்த், ஜாமியா மில்லியா இஸ்லாமியா மற்றும் அலிகார் முஸ்லிம் பல்கலைக்கழகத்தின் பழைய மாணவராக இருந்தார். 1996 மற்றும் 1999 ஆகிய ஆண்டுகளுக்கு இடையில் அலிகார் முஸ்லிம் பல்கலைக்கழகத்தின் உருதுத் துறையின் தலைமைப் பேராசிரியராக பணியாற்றினார். இவர் உருது விமர்சனத்தின் முக்கிய தூணாக கருதப்பட்டார்.

சுயசரிதை
--------

அபுல் கலாம் கஸ்மி 1950 டிசம்பர் 20 அன்று பீகார் தர்பங்காவில் பிறந்தார்.  இவர் மதரஸா காசிம் அல்-உலும் ஹுசைனியாவில் தனது தொடக்கக் கல்வியைப் பற்றார். இவர் டார்ஸ்-இ-நிஜாமிலிருந்து டாருல் உலூம் தேவ்பந்த் பல்கலைக்கழகத்தில் 1967 ஆம் ஆண்டில் பட்டம் பெற்றார். இவர் ஜாமியா மில்லியா இஸ்லாமியாவில் தனது புதுமுக வகுப்பை மேற்கொண்டார். இவர் முறையே 1973 மற்றும் 1975 ஆம் ஆண்டுகளில் அலிகார் முஸ்லீம் பல்கலைக்கழகத்தில் இளங்கலை மற்றும் முதுகலைப் பட்டங்களைப் பெற்றார்.

மேற்கோள்கள்
-----------

1. ↑  Mushtaq Ahmad Sadaf, *Abul Kalām Qāsmi: Shakhsiyat awr Adbi khidmāt*, p. 17
**அபூபக்கர் (ரலி)** அப்துல்லாஹ் இப்னு அபூ குஹாஃபா (*Abu Bakr Abdullah ibn Abi Quhafa)* அல்லது *Abū Bakr as-Șiddīq*, அரபு: أبو بكر الصديق) அபூபக்ரு அஸ்-ஸித்தீக் என்ற புனைப்பெயரால் பொதுவாக அறியப்படுகிறார். முதன் முதலாக இஸ்லாம் சமயத்தை (மார்க்கத்தை ) தழுவியவர்களில் ஒருவராவார். மிகச்சிறந்த ஒழுக்கசீலரான இவர் முகம்மது நபியவர்களின் மரணத்திற்குப் பின்னர் முதல் கலிபாவாக பதவி வகித்தார்.. இவர் காலத்தில் இஸ்லாமிய சமயம் அரேபிய நாட்டையும் தாண்டி பரவியது.

இளமை
----

**அபூகுஹாஃபா** என்ற உஸ்மானுக்கும் **சல்மா** என்ற உம்முல் கைர் என்பவருக்கும் மகனாக அபூபக்கர் (ரலி) அவர்கள் மக்காவில் பிறந்தார்கள். **அபூபக்கர்** என்பது அவர்களின் புனைப் பெயராகும். இவர்களுக்கு பெற்றோர் வைத்த பெயர் அப்துல்லாஹ். 

நபி (ஸல்) அவர்கள் இறைச் செய்தியை மக்களுக்கு எடுத்துச் சொல்லிய போது வேறு எவரும் உண்மைப்படுத்தாத அளவிற்கு நபி (ஸல்) அவர்களை அதிகம் உண்மைப்படுத்தியதால் **சித்தீக்** (**அதிகம் உண்மைப்படுத்துபவர்**) என்ற புனைப் பெயரும் அபூபக்கர் (ரலி) அவர்களுக்கு வழங்கப்பட்டது.

மனைவியர்
--------

அபூபக்கர் (ரலி) அவர்களுக்கு நான்கு மனைவிகள் இருந்தார்கள். அவர்கள்:

**1.அப்துல் உஸ்ஸாவின் மகள் கதீலா**
**2.ஆமிருடைய மகள் உம்மு ரூமான்**
**3.உமைஸுடைய‌ மகள் அஸ்மா**
**4.ஹாரீஜாவுடைய மகள் ஹபீபா**
இவர்களில் கதீலாவைத் தவிர்த்து ஏனைய மூவரும் இஸ்லாத்தை ஏற்றுக் கொண்டார்கள். கதீலா இஸ்லாத்தை ஏற்றாரா என்பதில் கருத்து வேறுபாடு உள்ளது.

குழந்தைகள்
----------

இந்நால்வரின் மூலம் அபூபக்ர் (ரலி) அவர்களுக்கு மூன்று ஆண் குழந்தைகளும், மூன்று பெண் குழந்தைகளும் என மொத்தம் ஆறு குழந்தைகள் பிறந்தன. அவர்கள் அப்துல்லாஹ் இப்னு அபூபக்கர் (ரலி), அப்துர் ரஹ்மான்(ரலி), முஹம்மத், ஆயிஷா பின்த் அபூபக்கர் (ரலி), அஸ்மா பின்த் அபூபக்கர் (ரலி), உம்மு குல்சூம் பின்த் அபூபக்கர் (ரலி) ஆகியோராவர். இவர்கள் அனைவரும் இஸ்லாத்தைத் தழுவினார்கள்.

சந்தித்த போர்கள்
----------------

முகம்மது நபியின் காலத்தில் இவர் உஹத் போர், அகழ்ப்போர், பனூ குரைஜா போர், கைபர் போர், ஹூனைன் போர், தாயிப் முற்றுகை, மக்கா வெற்றி போன்ற போர்களில் போரிட்டதோடு அதற்காக தமது செல்வத்தையும் வாரி வழங்கினார். இவர் காலத்தில் இசுலாமிய சமயம் அரேபியநாட்டையும் தாண்டிப் பரவியது.

ஆட்சிக்காலம்
------------

இவர் கிபி 632 முதல் கிபி 634 வரை இரண்டு ஆண்டு காலம் ஆட்சி செய்தார். இவரது ஆட்சிக்காலத்தில் பைசாந்தியப் பேரரசு முறியடிக்கப்பட்டது. அரசியல் மற்றும் நிர்வாகங்கள் சீரமைக்கப்பட்டது. மேலும் ஆங்காங்கே தோன்றிய பொய்தூதர்களும் முறியடிக்கப்பட்டனர்.

மேலும் முகம்மது நபியின் ஹதீஸ்கள் தொகுக்கும் பணியும் இவரது ஆட்சிக்காலத்திலேயே ஆரம்பிக்கப்பட்டது. கிபி 634-ம் ஆண்டு மரணமடைந்த இவர், தனக்குப்பிறகு உமரை அடுத்த கலிபாவாக நியமித்தார்.

மேற்கோள்கள்
-----------

1. ↑  , from islam4theworld
2. ↑  Ahmad, Abdul Basit, 2001, "Abu Bakr Siddiq : The First Caliph of Islam *, DS Publications ISBN 9960-86114-7*
3. ↑  , from Encyclopædia Britannica
4. ↑  அல்இஸாபா பாகம் : 2 பக்கம் : 1088
**நசிரின் ஜஹான்** ( *Nasreen Jahan* ) (பிறப்பு 1966) வங்காளதேச எழுத்தாளரும் இலக்கிய ஆசிரியரும் ஆவார். 1993 இல் *தி வுமன் ஹூ ஃப்ளீ: உருக்கு என்ற*  புதினம் வெளியானதன் மூலம் இவர் கவனத்திற்கு வந்தார்.

நசிரின் மைமன்சிங்கில் பிறந்து வளர்ந்தவர். 1974 இல் தேசிய குழந்தைகள் மற்றும் சிறார் அமைப்பான *சந்தர் ஹாட்டில்* சேர்ந்தார். தினசரி செய்தித்தாளான டோனிக் பங்களாவின் குழந்தைகள் பக்கத்தில் சிறுவர் பாடல்கள் மற்றும் சிறுகதைகளை எழுதத் தொடங்கினார். வங்காளதேசத்தின் உயர்மட்ட கவிஞராக இருந்த இலக்கிய ஆசிரியர் மறைந்த அஹ்சன் ஹபீப் அவர்களால் பெரிதும் ஊக்குவிக்கப்பட்டார். பின்னர் இவர் சிறுகதைகளில் கவனம் செலுத்தினார். *கிஷோர் பங்களா* உட்பட நாட்டின் அனைத்து முன்னணி இலக்கிய பத்திரிகைகளிலும் பத்திரிகைகளிலும் தனது படைப்புகளை வெளியிட்டார். இவர் கவிஞர் *அஷ்ரப் அகமதுவை* மணந்தார். இவர்களுக்கு *ஓர்ச்சி ஓட்டோண்டிலா* என்று ஒரு மகள் உள்ளார். 

1993 இல் வெளியிடப்பட்ட இவரது 'உ*ருக்கு' நாவல்* 1994 இல் பிலிப்ஸ் இலக்கிய விருதைப் பெற்ற பிறகு வெற்றி பெற்றது. 1993-94 இல் சிறிது காலம், *பங்களாபஜார் பத்திரிகையில்* வாராந்திர இலக்கிய இணைப்பிற்காகப் பணியாற்றினார். 1990 களின் பிற்பகுதியிலிருந்து, வாராந்திர *அன்யாடின்* இலக்கியப் பிரிவின் ஆசிரியராகப் பணியாற்றி வருகிறார். இவர் ஒரு பெண்ணியவாதி, பாரம்பரியம் மற்றும் சமூக விதிமுறைகளை அவமதிக்காமல் பெண்களின் சுதந்திரத்தில் நம்பிக்கை கொண்டவர்.

இலக்கிய நடை
-----------

ஜஹான் தனது கவிதை உரைநடை மற்றும் மனித நடத்தைக்கான உளவியல் அணுகுமுறையால் தன்னை வேறுபடுத்திக் கொண்டார். சிக்கலான மனித மனதை சாமர்த்தியத்துடன் கையாளும் திறன் கொண்டவர். சமூகக் கட்டமைப்பின் பின்னணியில் ஆண்-பெண் உறவில் கவனம் செலுத்துவதோடு, அதன் நுணுக்கங்களை ஆராய்வதற்கும் இவரது படைப்புகளில் வாய்ப்புள்ளது. ஜஹான் நேர்மையாக உடலுறவை ஒரு கருப்பொருளாகக் கருதினார். மேலும், ஓரினச்சேர்க்கையை தனது சிறுகதைகள் மற்றும் நாவல்களில் பிரதிபலிப்பதன் மூலம் காலத்திற்கு முன்பே சென்றார். இவரது எழுத்து தனித்தனியாக யதார்த்தவாதம், சர்ரியலிசம் மற்றும் மேஜிக் ரியலிசம் ஆகியவற்றை வெளிப்படுத்துகிறது. இவரது படைப்புகள் ஒருபோதும் சிற்றின்ப இயல்புடையவை அல்ல.

விருதுகள்
---------

* பிலிப்ஸ் இலக்கிய விருது (1994)
* அலோல் இலக்கிய விருது (1995)
* பங்களா அகாதமி இலக்கிய விருது (1999)
* குல்னா ரைட்டர்ஸ் கிளப் விருது (2002)
* மதர்லேண்ட் ஹானர் மெடல் (2007)
* பங்களாதேஷ் மகிளா பரிஷத் - இலக்கிய மரியாதை (2007)
* ஆனந்த் பிரகாஷ் இலக்கிய விருது (2010)
* கலேகதாத் சௌத்ரி இலக்கிய விருது (2011)

சான்றுகள்
---------

1. ↑   *The Woman Who Flew: Urukku*. 2012-06-14. .
| *இனிய நந்தவனம்* |
| --- |
| இதழின் அட்டை |
| **வெளியீட்டாளர்** |  |
| **இதழாசிரியர்** | த. சந்திரசேகரன் |
| **வகை** | தமிழ்ச் சிற்றிதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | ஜனவரி, 1997 |
| **நிறுவனம்** |  |
| **நகரம்** | திருச்சிராப்பள்ளி |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | இனிய நந்தவனம் மாத இதழ்  எண்.18, பெரியசெட்டித் தெரு, உறையூர்,  திருச்சிராப்பள்ளி - 620 003,  தமிழ்நாடு,  இந்தியா |
| **வலைப்பக்கம்** |  |

தமிழகத்திலிருந்து வெளியாகும் தமிழ்ச் சிற்றிதழ்களில் **இனிய நந்தவனம்** மாத இதழும் ஒன்று. திருச்சியிலிருந்து 1997 ஆம் ஆண்டு, சனவரி மாதம் முதல் வெளிவரும் இது ஒரு கலை, இலக்கிய மாத இதழாகும். இதன் ஆசிரியராக த. சந்திரசேகரன் என்பவர் இருந்து வருகிறார்.

சிறப்பு
-------

தமிழகச் சிற்றிதழ்கள் வரிசையில் தொடர்ச்சியாக வெளிவந்து கொண்டிருக்கும் இனிய நந்தவனம் இதழ் தமிழகத்தில் மட்டுமல்லாமல் புலம் பெயர்ந்த தமிழர்களால் வேறு சில நாடுகளிலும் வாசிக்கப்பட்டு வருகின்றது. எனவே இந்த இதழின் ஆலோசகர்களாக பிரான்சில் வண்ணை தெய்வம், இலங்கையில் அந்தனி ஜீவா, அவுஸ்திரேலியாவில் ஸ்ரீ கந்தராசா, மலேசியாவில் க.கண்ணன், சிங்கப்பூரில் சிங்கைத் தமிழ்ச்செல்வம், டென்மார்க்கில் ‘வேலணையூர் பொன்னன்ணா’, சீசலில் 'சிவசுப்பிரமணியன், ஜெர்மனியில் தம்பி புவனேந்திரன், அமெரிக்காவில் புலவர் நாகப்பன் ஆகியோர் சேர்க்கப்பட்டுள்ளனர்.

உள்ளடக்கம்
----------

இலக்கியக் கட்டுரைகள், கட்டுரைகள், சிறுகதைகள், கவிதைகள், புதுஎழுத்தாளர் அறிமுகம், துணுக்குகள், நேர்காணல்கள், நூல்நயம், விழாநிகழ்வுகள், ஆய்வுக் கட்டுரைகள், வாசகர் பக்கம் போன்ற பல்வேறு அம்சங்களை உள்ளடக்கியதாக உள்ளது.

சிறப்பிதழ்கள்
-------------

இனிய நந்தவனம் இதழின் மாத வெளியீடுகளுக்கிடையில் அவ்வப்போது சில சிறப்பிதழ்களும் வெளியிட்டு வருகின்றது. இந்த சிறப்பிதழ்கள் 80 பக்கங்களுக்கு மேல் அமைந்திருக்கிறது. ஒவ்வொரு சிறப்பிதழுக்கும் துறை சார்ந்த ஒருவரைத் தேர்ந்தெடுத்து இனிய நந்தவனத்தின் பலவர்ண முகப்பட்டையில் பிரசுரித்து சிறப்பு செய்கின்றது. மேலும் தமிழ் இலக்கியவாதிகள், தமிழ் அறிஞர்கள், சாதனையாளர்கள், தமிழ் எழுத்தாளர்கள் ஆகியோரின் புகைப்படங்களையும் வெளியிட்டு வருகின்றது.

வெளி இணைப்புகள்
---------------

* விருபாவில் இனியநந்தவனம்
டேவிட் மெக்காலே
**டேவிட் மெக்காலே** (David Macaulay திசம்பர் 2, 1946) என்பவர் பிரிட்டிசு அமெரிக்க எழுத்தாளர் மற்றும் நூலாசிரியர் ஆவார். 2006 ஆம் ஆண்டுக்குரிய மக்கார்த்தர் உதவித் தொகை 500000 அமெரிக்க டாலர்கள் பெற்று மதிக்கப்பட்டவர். பழம் நாகரிகங்களின் சிற்ப மற்றும் பொறியியல் சாதனைகளை இவர் விளக்கிய திறத்தைப் பாராட்டி இந்தப் பரிசு இவருக்கு வழங்கப்பட்டது.

இளமைக் காலம்
------------

இவரது 11 ஆம் அகவையில் இவரது குடும்பம் இங்கிலாந்திலிருந்து அமெரிக்காவில் உள்ள பூளும்பீல்டுக்கு (நியூ ஜெர்சி) குடியேறியது. இளைஞனாக இருக்கும்போதே வரையும் திறமையை வளர்த்துக் கொண்டார். கல்லூரியில் படித்துக் கட்டடக்கலைத் துறையில் பட்டம் பெற்றார். பள்ளி ஆசிரியராகவும், உட்புற வடிவமைப்பாளராகவும் பணிகள் ஆற்றினார். பிறகு நூல்கள் எழுதத் தொடங்கினார்.

எழுதிய நூல்கள்
--------------

கட்டடக்கலை பற்றியும், வடிவமைப்பு பற்றியும் பல நூல்களை எழுதினார். எகிப்தில் உள்ள பிரமிடுகள், நியூயார்க்கில் உள்ள மிக உயரமான கட்டடங்கள், ஆகியவற்றைக் கட்டிய மனிதர்களின் கட்டடக்கலைத் திறமைகள் பற்றியும் பொறியியல் அறிவு பற்றியும் விரிவாகக் காட்சிப்படுத்தி விளக்கியும் நூல்களில் எழுதினார். அவை பிபிஎஸ் தொலைக்காட்சிளிலும் ஒளிபரப்பாகின.

1973 இல் 'கதீட்ரல்' என்ற ஒரு நூலை முதலில் எழுதி வெளியிட்டார். மற்ற நூல்களான  சிட்டி, காசில், பிரமிட்,  மில் அண்டர்கிரவுண்ட்,  அன்பில்டிங், பிளாக்  அண்ட் ஒயிட்  என்பவற்றையும்  எழுதினார்.

தி வே திங்ஸ் ஒர்க் என்ற நூலை 1988 ஆம் ஆண்டிலும் தி நியூ வே திங்ஸ் ஒர்க் என்ற நூலை 1998 ஆம் ஆண்டிலும் எழுதி வெளியிட்டார்.

பெற்ற விருதுகளும் மதிப்புகளும்
------------------------------

* மக்கார்தர் பெல்லோஸ் ப்ரொகிராம்
* கால்டிகாட் பதக்கம்
* ஆரன் புக் விருது
* கிறிசுடோபர் விருது
* அமெரிக்கன் இன்ஸ்டிட்யூட் ஆப் ஆர்க்கிடெக்ட்ஸ் பதக்கம்
* டாய்ச்சர் ஜூகென்லிட்டிரேச்சர்பிரிட்ஸ்

தேசிய கட்டட அருங்காட்சியகம் 2007 முதல் 2008 வரை டேவிட் மெக்காலே படைப்புகள் பற்றிய கண்காட்சியை நடத்தியது. அதுபோல கியூரியர் மியூசியம் 2009இல் இவரது படைப்புகளைக் காட்சிப்படுத்தியது.

மேற்கோள்
--------

1. ↑  "காப்பகப்படுத்தப்பட்ட நகல்". 2018-05-22 அன்று மூலம் பரணிடப்பட்டது. 2017-09-09 அன்று பார்க்கப்பட்டது.
2. ↑  Staff writer (October 28, 2007). "Future Architects: Draw Your Own Conclusions; David Macaulay's Illustrations on Display". *The Washington Post* (Washington, DC). Archived from the original on மே 22, 2018.. பார்த்த நாள்: November 30, 2016. (subscription required)
3. ↑  Smee, Sebastian (April 5, 2009). "Drawing attention to the illustrator: Exhibit shows how Macaulay works". *The Boston Globe* (Boston, MA). Archived from the original on மே 22, 2018.. பார்த்த நாள்: November 30, 2016. (subscription required)
**வார்தா கல்வித் திட்டம்** என்பது காந்தியடிகள் கருத்தில் தோன்றி அவரால் முன் வைக்கப்பட்ட கல்வித் திட்டம் ஆகும். 1937ஆம் ஆண்டு அக்டோபர் 22, 23 ஆகிய நாள்களில் மராட்டிய மாநிலத்தில் உள்ள வார்தா என்னும் ஊரில் காந்தியடிகள் தலைமையில் தேசியக் கல்வி மாநாடு கூடியது. அம்மாநாட்டில் இந்திய நாடு முழுக்க தொடக்கக் கல்வி முறையை மாற்றி அமைக்க டாக்டர் சாகிர் உசேன் தலைமையில் குழு அமைக்கப்பட்டது. இத்திட்டத்திற்கு வார்தா கல்வித் திட்டம் என்று பெயர் கொடுக்கப்பட்டது.

சிறப்பு அம்சங்கள்
-----------------

அந்தக் காலத்தில் இருந்த கல்வித் திட்டம் நாட்டின் தேவைகளை நிறைவேற்றுவதாக இல்லை. எனவே தொடக்கக் கல்வி குறைந்த பட்சம் ஏழு வயது வரை விரிவுபடுத்தப்பட வேண்டும். அதில் பொது அறிவு, தாய் மொழிக் கல்வி, கைத்தொழில் ஆகியனவற்றைக் கற்பித்தல் வேண்டும். ஏட்டுப் படிப்போடு உடலுழைப்பும் தேவை என்றும் மதம் தொடர்பான கல்வி இடம்பெறாது என்றும் இத்திட்டத்தில் சொல்லப்பட்டன. இந்திய மாணவர்களை சிறந்த குடிமக்களாக ஆக்க இந்திய பண்பாட்டை அவர்களிடம் ஊட்ட வேண்டும் என்பது இத்திட்டத்தின் குறிக்கோள் ஆகும். இத்திட்டத்தை முசுலிம் லீக்கும்  திராவிட தந்தை பெரியாரும் கடுமையாக எதிர்த்தார்கள்.

மேற்கோள்
--------

பெரியார் ஈ.வெ.ரா.சிந்தனைகள் (வே.ஆனைமுத்து-பதிப்பாசிரியர்)
பேரரசர் அசோகரின் மீரட் தூண், தற்போது தில்லியில் உள்ளது.
 அசோகரது கல்வெட்டுக் குறிப்புகளுடன் கூடிஅ மீரட் தூணின் உடைந்த துண்டு
பேரரசர் அசோகர் தனது ஆட்சிக் காலத்தில், கிமு 3-ஆம் நூற்றாண்டில், தற்கால உத்திரப் பிரதேச மாநிலத்தில் உள்ள மீரட் நகரத்தில் நிறுவிய பிராமி எழுத்துக் கல்வெட்டுக் குறிப்புகளுடன் கூடிய 10 மீட்டர் உயரம் கொண்ட தூண் ஆகும். இத்தூண் மணற்கல்லால் நிறுவப்பட்டது. தில்லி சுல்தான் *பெரேஸ் ஷா துக்ளக்* ஆட்சியின் போது (1351 – 1388) இத்தூபியை, மீரட்டிலிருந்து எடுத்துச் சென்று தில்லியில் நிறுவினார். பரூக்சியார் ஆட்சிக் காலத்தில் (1713–19) இத்தூபி 5 துண்டுகளாக உடைந்தது. 1887-இல் இந்தியத் தொல்லியல் ஆய்வகம் உடைந்த தூணின் ஐந்து துண்டுகளை ஒன்று சேர்த்து நிறுவினர்.

படக்காட்சியகம்
--------------

* மீரட்  தூபியின் உடைந்த துண்டு மீரட் தூபியின் உடைந்த துண்டு
* தில்லி-மீரட் தூபியின் கல்வெட்டுக் குறிப்புகள்தில்லி-மீரட் தூபியின் கல்வெட்டுக் குறிப்புகள்
* கல்வெட்டின் பிரதிகல்வெட்டின் பிரதி

இதனையும் காண்க
--------------

**Page Module:Location map/styles.css has no content.**

அசோகரின் மீரட் தூண் is located in South Asiaதில்லி**தில்லி**Gujarra**Gujarra**சரு மருசரு மருஉதயகோலம்**உதயகோலம்**நித்தூர்**நித்தூர்**'''மஸ்கி''''''மஸ்கி'''SiddapurSiddapurபிரம்மகிரிபிரம்மகிரிJatinga**Jatinga**Pakilgundu**Pakilgundu**Rajula Mandagiri**Rajula Mandagiri**Yerragudi**Yerragudi**'''சாசாராம்''''''சாசாராம்'''Rupnath**Rupnath**பைரத்****பைரத்****அலகாபாத்****அலகாபாத்******அக்ரௌரா**அக்ரௌரா**பராபர்****பராபர்**தட்சசீலம்(அரமேயம்)**தட்சசீலம்**  
**(அரமேயம்)**லக்மான்(அரமேயம்)**லக்மான்**  
**(அரமேயம்)**மஸ்கிகவிமத்-பால்கிகுண்டுJatinga/Rameshwara**மஸ்கி**  
கவிமத்-பால்கிகுண்டு  
**Jatinga/Rameshwara**Rajula/MandagiriBrahmagiri UdegolamSiddapurNittur**Rajula/Mandagiri**  
**Brahmagiri**  
 **Udegolam**  
**Siddapur**  
**Nittur**அக்ரௌரா சாசாராம்அக்ரௌரா  
 சாசாராம்காந்தாரம்காந்தாரம்  
காந்தாரம்காந்தாரம்YerragudiYerragudiகிர்நார்கிர்நார்தௌலிதௌலிகல்சிகல்சிநள சோப்ராநள சோப்ராஜௌகுடாஜௌகுடாசபாஷ் கார்கிசபாஷ் கார்கிமன்செராமன்செராசன்னதிசன்னதிசாரநாத்சாரநாத்சாஞ்சிசாஞ்சிலும்பினிநிகாலி சாகர்லும்பினி  
நிகாலி சாகர்  
நிகாலி சாகர்நிகாலி சாகர்நந்தன்காட்நந்தன்காட்கௌசாம்பிகௌசாம்பிதோப்ராதோப்ராமீரட்மீரட் ஆராராஜ்ஆராராஜ்ஆராராஜ்ஆராராஜ்ராம்பூர்வாராம்பூர்வாஐ கனௌம்ஐ கனௌம்  
பாடலிபுத்திரம்பாடலிபுத்திரம்உஜ்ஜைன்*உஜ்ஜைன்*class=notpageimage| சிறு பாறைக் கல்வெட்டுக்கள்  
 பிற சிறு பாறைக் கல்வெட்டுகள்  
 பெரும் பாறைக் கல்வெட்டுக்கள்  
 சிறு தூண் கல்வெட்டுக்கள்   
 பெரிய தூண் கல்வெட்டுக்கள்  
 *தலைநகரங்கள்*
* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்

மேற்கோள்கள்
-----------

1. ↑  2,000-yr-old Meerut find may lead to ‘lost’ Ashoka pillar site
அசைவுப் பார்வையின்மையால் ஏற்படும் குறைபாட்டை விளக்கும் அசைவுப் படம். இயல்பு நிலையில் அசைபடமாகத் தோற்றமளிக்கும் குதிரை, அசைவுப் பார்வையின்மையில் படிமங்களாகக் காட்சியளிக்கின்றது.அசைவுப் பார்வையின்மையால் ஏற்படும் குறைபாட்டை விளக்கும் அசைவுப் படம். இயல்பு நிலையில் அசைபடமாகத் தோற்றமளிக்கும் குதிரை, அசைவுப் பார்வையின்மையில் படிமங்களாகக் காட்சியளிக்கின்றது.
**அசைவுப் பார்வையின்மை** அல்லது **அசைவுக் குருட்டுத்தன்மை** (Akinetopsia; motion blindness) என்பது மிகவும் அரிதான நரம்பிய உளவியற் குறைபாடு ஆகும். இதில் ஒரு பொருளின் அசைவை நோயாளியால் நோக்க இயலாது. ஒவ்வொரு கட்டம் கட்டமாக சிறிய நேர இடைவெளிக்குள் தோன்றுபவற்றைப் படிமங்களை நோக்குவது போன்று அசைவுப் பார்வையின்மைக் குறைபாடு உடையோர் நோக்குவர். எனவே ஓரு பொருளின் தொடர்ச்சியான அசைவை ஒருபோதும் இவர்களால் பார்க்க முடிவதில்லை.

இதற்கு எடுத்துக்காட்டாக, ஒரு நோயாளி தேநீரைக் குவளையில் ஊற்றும்போது தேநீர் உறைந்துபோனதைப் போன்ற ஒரு தோற்றம் உண்டாகும், இந்நிலையில் குவளையின் ஒரு குறிப்பிட்ட மட்டத்தில் உள்ள தேநீரை நோயாளி பார்க்கின்றார். ஆனால், குவளை முழுவதும் தேநீர் நிரம்பிவிட்டதைப் பார்ப்பதற்கு தாமதம் ஏற்படுகின்றது, எனவே தேநீரை குவளையின் கொள்ளளவையும் விட மிகையாக நிரப்புவதால் குவளையில் இருந்து தேநீர் வழிந்து ஓடுகின்றது. அதாவது, நோயாளி முதலில் பார்த்தது குவளையின் அரைவாசிப் பாகத்தில் உள்ள தேநீரை என்று கொண்டால், பின்னர் அவர் பார்ப்பது குவளையில் இருந்து தேநீர் வழிந்து ஓடுவதை ஆகும்.

இந்நோய்க்கு இன்னமும் உகந்த சிகிச்சை கண்டுபிடிக்கப்படவில்லை.

மேற்கோள்கள்
-----------

1. ↑  S (Apr 1991). "Cerebral akinetopsia (visual motion blindness). A review.". Brain : a journal of neurology 114 (2): 811–24
2. ↑  Dubner, R.; Zeki, S. M. (1971-12-24). "Response properties and receptive fields of cells in an anatomically defined region of the superior temporal sulcus in the monkey" (in en). *Brain Research* **35** (2): 528–532. doi:10.1016/0006-8993(71)90494-X. பன்னாட்டுத் தர தொடர் எண்:0006-8993. பப்மெட்:5002708. .
3. ↑  Zeki, S. M. (1974-02-01). "Functional organization of a visual area in the posterior bank of the superior temporal sulcus of the rhesus monkey" (in en). *The Journal of Physiology* **236** (3): 549–573. doi:10.1113/jphysiol.1974.sp010452. பப்மெட்:4207129.
4. ↑  "Neuroscience: The man who saw time stand still".

வெளி இணைப்புகள்
---------------

* யுடியூப் காணொளி ஆங்கிலத்தில்
இந்தியாவில் சோட்டா நாக்பூர் மேட்டு நிலம்
சோட்டா நாக்பூர் மேட்டு நிலம்
**சோட்டா நாக்பூர் மேட்டுநிலம்** என்பது கிழக்கு இந்தியாவிலுள்ள ஒரு மேட்டுநிலம் ஆகும். இது ஜார்க்கண்ட் மாநிலத்தில் பெரும்பகுதியையும், மேற்கு வங்காளத்தின் மேற்கு வர்த்தமான் மாவட்டம் மற்றும் ஒரிஸ்ஸா, பீகார், சட்டிஸ்கர் போன்ற மாநிலங்களின் சில பகுதிகளையும் உள்ளடக்குகின்றது. சிந்து-கங்கைச் சமவெளி இம் மேட்டுநிலத்துக்கு வடக்கிலும் கிழக்கிலும் அமைந்துள்ளது. மகாநதி ஆற்றின் நீரேந்து பகுதி தெற்குப் பகுதியில் அமைந்துள்ளது.

லோத் அருவி போன்ற பல அழகிய அருவிகள் இப் பகுதியில் உள்ளன. இங்கே காணப்படும் நிலக்கரிப் படிவுகள் தாமோதர் பள்ளத்தாக்குப் பகுதியில் அமைந்துள்ள தொழிற்சாலைகளுக்கு உதவியாக உள்ளது. சோட்டா நாக்பூர் மூன்று சிறிய மேட்டுநிலங்களால் ஆனது. இவை ராஞ்சி, ஹசாரிபாக், கோடர்மா என்பனவாகும். 700 மீட்டர் உயரத்தில் உள்ள ராஞ்சி மேட்டுநிலமே இவற்றுள் பெரியது. சோட்டா நாக்பூர் மேட்டுநிலத்தின் மொத்தப் பரப்பளவு சுமார் 65,000 சதுர கிலோமீட்டர்கள் ஆகும்.

இம் மேட்டுநிலத்தின் பெரும்பகுதி மலைக்காடாக உள்ளது. இது சோட்டா நாக்பூர் வறண்ட இலையுதிர் காட்டுச் சூழலியல் பகுதிக்குள் அடங்குகிறது. இது வங்காளப் புலிகள், ஆசிய யானைகள் என்பவற்றுக்கான மிகக் குறைவாக எஞ்சியிருக்கும் புகலிடங்களுள் ஒன்றாகும்.

மேற்கோள்கள்
-----------

1. ↑  Chota Nagpur PLATEAU, INDIA

| * பா
* உ
* தொ
ஜார்க்கண்ட் |
| --- |
| தலைநகரம்: **ராஞ்சி** |
| அரசியல் & வரலாறு | 
* ஜார்கண்டின் வரலாறு
* ஜார்க்கண்டின் சட்டமன்றம்
* ஜார்க்கண்டு அரசு
* ஜார்க்கண்ட் உயர் நீதிமன்றம்
* முதலமைச்சர்கள்
* ஆளுநர்கள்
* சட்டமன்றத் தொகுதிகள்
* மக்களவைத் தொகுதிகள்
* பிர்சா முண்டா
* சிவப்பு தாழ்வாரம்

 |
| புவியியல் | 
* சோட்டா நாக்பூர் மேட்டுநிலம்
* சோட்டா நாக்பூர் வறண்ட இலையுதிர் காடு
* ஆறுகள்
* சரந்தா காடுகள்
* பாரசுநாத்

 |
| மாவட்டங்கள் | 
1. போக்காரா
2. சத்ரா
3. தேவ்கர்
4. தன்பாத்
5. தும்கா
6. கிழக்கு சிங்பூம்
7. கடுவா
8. கிரீடீஹ்
9. கோடா
10. கும்லா
11. ஹசாரிபாக் மாவட்டம்
12. ஜாம்தாடா
13. குந்தி
14. கோடர்மா
15. லாத்தேஹார்
16. லோஹர்தக்கா
17. பாகுட்
18. பலாமூ
19. ராம்கட்
20. ராஞ்சி
21. சாகிப்கஞ்சு
22. சராய்கேலா கர்சாவான்
23. சிம்டேகா
24. மேற்கு சிங்பூம்

 |
| நகரங்கள் | 
* ஜம்சேத்பூர்
* தன்பாத்
* ராஞ்சி
* பொகாரோ
* ஹசாரிபாக்
* தேவ்கர்
* கிரீடிக்
* சைபாசா
* மேதினிநகர்
* தும்கா
* சக்ரதர்பூர்
* இராம்நகர்
* சாகிப்கஞ்சு
* கோடா
* பாகுட்
* சிம்டேகா
* காட்வா
* லோஹர்தக்கா
* சத்ரா

 |
| பிற | 
* வைத்தியநாதர் கோயில்
* பொக்காரோ விமான நிலையம்
* ராஞ்சி ரயில் நிலையம்
* டாட்டா ஸ்டீல்
* சோகராய் மற்றும் கோவர் ஓவியம்
* பழங்குடிப் பெண் கலைஞர்கள் கூட்டுறவு
* பகுப்பு:சார்க்கண்டின் பண்பாடு

 |
**சோடோகான்** (松濤館流 | Shōtōkan-ryū) என்பது கராத்தேயிலுள்ள பல வகைகளில் ஒன்றாகும். ஜியின் புனாகோசி (1868–1957) மற்றும் அவருடைய மகன் ஜிகோ புனாகோசி (1906–1945) என்பவர்களால் பல சண்டைக் கலைகளிலிருந்து மேம்படுத்தப்பட்ட கராத்தேயின் ஒரு வகையே சோடோகான் கராத்தே ஆகும். ஜியின் ஓக்கினாவாவில் பிறந்தார். இவருடைய பகிரங்க செயன் முறை, பல வகை கராத்தே முறைகளை பல்கலைக்கழக கராத்தே கழகங்களில் வளர்த்தல் போன்ற கராத்தே பிரபல்யப்படுத்தும் செயற்பாடுகளுக்காக பரந்தளவில் பாராட்டுப் பெற்றவர்.

பல்கலைக்கழக கராத்தே கழகங்கள் மற்றும் வெளியிட கராத்தே பயிலகங்களில் ஜியின் பல மாணவர்களைக் கொண்டிருந்தார். கராத்தே பயிலகங்கள் அவருடைய மரணத்திற்குப் பிறகும் (1957) தொடர்ந்து கற்பித்தன. ஆயினும், உள்ளே காணப்பட்ட ஒத்துப் போகாத தன்மைகள் பல பிரிவு நிறுவனங்களை உருவாக்கியது. ஜப்பான் கராத்தே சங்கம் மற்றும் சோடோகாய் ஆரம்பத்தில் பிரிந்ததும், அதன் தொடர்ச்சியாக பல பிரிவுகள் உருவாகின. இன்று தனியொரு சோடோகான் கராத்தே பயிலகம் பாடசாலை இல்லை. இருந்தபோதிலும் அவை ஜியின் புனாகோசியின் தாக்கத்தைக் கொண்டுள்ளன. முதலாவதும் பெரிய வகையான கராத்தே வகைகளில் சோடோகான் கராத்தேயின் தாக்கம் கொண்ட முறையும் பாரம்பரியமிக்கதுமாக கருதப்படுகிறது.

சொல்லிணக்கம்
------------

சோடோகான் ஜியின் உருவாக்கிய முதலாவது கராத்தே பயிலகத்தின் பெயராகும். மெஜிரோவில் 1939 இல் உருவாக்கப்பட்ட இது 1945 நேசநாட்டுப் படைகளின் விமானக் குண்டு வீச்சில் அழிந்தது. சோடோ என்றால் தேவதாரு அலை (காற்று வீசும்போது ஏற்படும் தேவதாரு ஊசிபோன்ற இலை முனைகளின் நகர்வு). இது அவருடைய புனைபெயராகவும் இருந்தது. இப்பெயரை தன்னுடைய மாணவர்களுக்கான செய்தி, கவிதை மற்றும் மெய்யியல் எழுத்துக்களின்போது பாவித்தார். கான் என்பதன் அர்த்தம் வீடு அல்லது மண்டபம் என்பதாகும். தங்கள் குருவை கௌரவப்படுத்த அவருடைய மாணாவர்கள் சோடோ-கான் எனும் அடையாளத்தை உருவாக்கி, ஜியின் அவர்களுக்கு கற்றுக்கொடுத்த மண்டபத்தின் வாசலின்மேல் வைத்தனர்.

தனிச் சிறப்புக்கள்
------------------

சோடோகான் பயிற்சியானது அடிப்படை, நகர்வின் அமைப்பு (காட்டா), சண்டை ஆகிய மூன்று பகுதிகளைக் கொண்டது.

மேற்கோள்கள்
-----------

1. ↑  Mark Bishop (1999). *Okinawan Karate: Teachers, styles, and secret techniques*. பன்னாட்டுத் தரப்புத்தக எண்:0-8048-3205-6. .
2. ↑  Funakoshi, Gichin (1973). "Karate-do Kyohan", Kodansha International Ltd, Tokyo. ISBN 0-87011-190-6.
3. ↑  "Supreme Master Funakoshi Gichin (1868-1957)". 2016-04-19 அன்று மூலம் பரணிடப்பட்டது. 2012-04-15 அன்று பார்க்கப்பட்டது.
4. ↑  "Gichin Funakoshi, the father of karate". 2020-09-26 அன்று மூலம் பரணிடப்பட்டது. 2008-12-21 அன்று பார்க்கப்பட்டது.
5. 1 2  Funakoshi, Gichin (1981). "Karate-do: My Way of Life". Kodansha International Ltd, Tokyo. ISBN 0-87011-463-8. pg. 85
தமிழ் எழுத்துக்களைத் தட்டெழுதுவதற்குப் பயன்படுத்தப்படும் விசைப்பலகை முறைகளுள் அல்லது விசைப்பலகைத் தளக்கோலங்களுள் **ஆங்கில ஒலியியல் முறை தமிழ் விசைப்பலகை**யும் ஒன்று. ஆங்கில விசைப்பலகை ஒன்றினைப் பயன்படுத்தி, தமிழ் எழுத்துக்களை, அவற்றுக்குச் சமமான ஒலியைத்தரக்கூடிய ஆங்கில எழுத்துகக்ளைத் தட்டுவதன் மூலம் உள்ளிடுகின்ற முறையே இதுவாகும். 

தமிழர்கள் உலகின் பல பாகங்களிலும் இருப்பதாலும் பெரும்பாலான தமிழர்கள் ஆங்கிலத்திலேயே அலுவலகங்களில் ஆவணங்களை பரிமாறிக் கொள்வதாலும் தமிழ் விசைப் பலகையை கற்றுக் கொள்ள எடுக்கும் நேரத்தாலும் ஆங்கில ஒலியியல் முறை விசைப் பலகை, கடல் கடந்த நாடுகளில் வாழும் தமிழர்களிடம் மிகப் பிரபலம் அடைந்துள்ளது.

வடிவமைப்பு
----------

ஆங்கில ஒலியியல் முறை விசைப்பலகை என்று அறியப்படும் விசைப்பலகைத் தளக்கோலங்கள் பல உள்ளன. இவை அனைத்தும் பெரும்பாலும் தந்தி அனுப்புதல் போன்ற தேவைகளுக்காக முன்னர் உருவாக்கப்பட்ட ,ரோமன் எழுத்துக்கள் மூலம் தமிழை உள்ளிடுவதற்காகத் தரப்படுத்தப்பட்ட Romanished நியமத்தினை ஒட்டியே அமைந்துள்ளன. ஆனாலும் ஒவ்வொரு தளக்கோலமும் அந்நியமத்திலிருந்து சிற்சில இடங்களில் வேறுபடுகின்றது. 

பரவலாகப் பயன்படுத்தப்படும் ஆங்கில ஒலியியல் முறை தமிழ் விசைப்பலகை முறைகளில் காணப்படும் பொதுவான தளக்கோலம் கீழே தரப்பட்டுள்ளவாறு அமைகிறது. 

### உயிர் எழுத்துக்கள்

  


| தமிழ் எழுத்து | விசைப்பலகையில் தட்டவேண்டிய ஆங்கில எழுத்து/எழுத்துக்கள் |
| --- | --- |
| அ | a |
| ஆ | aa |
| இ | i |
| ஈ | ii or I |
| உ | u |
| ஊ | uu |
| எ | e |
| ஏ | ee or E |
| ஐ | ai |
| ஒ | o |
| ஓ | oo or O |
| ஔ | au |

### மெய் எழுத்துக்கள்

#### வல்லினம்

* க் k
* ச் s
* ட் d or t
* த் th
* ப் b or p
* ற் R

#### இடையினம்

* ய் y
* ர் r
* ல் l
* வ் v
* ழ் z
* ள் L

#### மெல்லினம்

* ங் ng
* ஞ் nj
* ண் N
* ந் w
* ம் m
* ன் n

### கிரந்த எழுத்துக்கள்

* ஹ் h
* ஸ் S
* ஜ் j
* ஷ் sh
* ஸ்ரீ Sr

மேற்கூறியவாறு ஸ்ரீ உருவாகவில்லையெனில். கீழ்க்கண்டவாறு தட்டச்சு செய்யலாம்  
  

* ஸ்ரீ SrI (அ) Srii

### உயிர் மெய்

* க்+அ = க
* k+a = க
**நாய்த் தலையன்** அல்லது **உவர்நீர் நாய்த் தலையன்** ( Cerberus rynchops) என்பது ஒரு நஞ்சில்லா பாம்பு ஆகும். ஆசியா மற்றும் ஆஸ்திரேலியா கண்டங்களில் கடலோரப்பகுதிகளில் காணப்படும்.
பொதுவாக இப்பாம்புகள் சதுப்பு நிலக்காடுகள் , கழிமுகங்கள், நீரோடைகள், குளங்கள், பாசித்திட்டுகள், போன்ற இடங்களிலும், அருகில் உள்ள நிலத்தில் உள்ள வளைகளில் கண்டறியப்பட்டுள்ளது. இவை இரவில் இரை தேடும் விலங்குகள் என்றபோதிலும், சிலசமயம் பகல் நேரத்திலும் இரை தேடும். இதன் முதன்மை உணவு மீன் ஆகும். இவை நீரில் வாழ்ந்தாலும் சுவாசிக்க அவ்ப்போது நீரின் மேற்பரப்புக்கு வரும்.
இது அச்சுறுத்தப்படும் பொழுது தரையில் எம்பிக்குதித்து பக்கவாட்டுத் திசையில் விரைவாக நெளிந்து செல்லக்கூடியது. இது அலையாத்தி மரங்களில் ஏறக் கூடியது. அவ்வாறு மரத்தில் ஏற பற்றும் தன்மையுடைய வால் கொண்டுள்ளது. இவை தண்ணீர் அல்லது தரையில் 8 முதல் 30 வரையான எண்ணிக்கையில் குட்டிகளை ஈனுவதாக அறியப்படுகிறது.

விளக்கம்
--------

இந்தியாவின் சுந்தரவனத்தில் ஒரு நாய்த் தலையன்.
இதன் தலை நாய் போன்ற தோற்றத்தை ஒத்து உள்ளது. மேடுடைய செதில்களுடன், மூன்றடி நீளத்தில் ஐவிரல் தடிமனில் இருக்கும். காரணம் இதன் மேல் தாடை தன்மையாகும். இதன் தலை கழுத்தைவிட அகன்று இருக்கும். இதன் கண்கள் புழுப்பு நிறத்தில் சிறியதாக அழகாக இருக்கும். கண்ணில் நெங்குத்தான கண் பாவையைக் கொண்டிருக்கும். இவற்றின் மேலுடல் ஒரே நிறமாக நீலச்சாம்பல் அல்லது பழுப்பு நிறத்தில் இருக்கும். சில பாம்புகளுக்கு உடலில் தெளிவாகப் புலப்படாத கரிய கோடுகள் கண்ணிலிருந்து தொடங்கிப் பின்னோக்கிச் செல்லும். அடிப்பகுதி வெள்ளையாகவும் தெளிவான கரியபட்டைகள் முன்னும் பின்னும் அமைந்திருக்கும். இதன் வால் பிற கடல் பாம்புகளைப் போல தட்டையாக இல்லாமல் கூர்மையாக இருக்கிறது.

மேற்கோள்கள்
-----------

1. ↑  Murphy, J (2009). "Cerberus rynchops". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2011.1*. பன்னாட்டு இயற்கைப் பாதுகாப்புச் சங்கம்.
2. ↑  "நல்ல பாம்பு 18: அலையாத்திப் புடைவிழியன்". *Hindu Tamil Thisai*. 2023-02-05 அன்று பார்க்கப்பட்டது.
**நாரத ஸ்மிருதி** (**Nāradasmṛti**) பண்டைய இந்து சமயத்தின் 22 தர்ம சாத்திர நூல்களில் ஒன்றாகும். இந்த தர்மசாத்திர நூல் முற்றிலும் நடைமுறைச் சட்டங்கள் மற்றும முறையியல் சட்டங்களை மட்டும் எடுத்துரைக்கிறது. நன்நடத்தைகள் மற்றும் தவம் குறித்து இந்நூல் கூறாததால், இதனை நீதித்துறை உரைக்கு சமமாக கருதப்படுகிறது.  இந்நூலின் கருத்துக்கள், இந்தியத் துணைக் கண்டம் மற்றும் தென்கிழக்கு ஆசியாவின் ஆட்சியாளர்கள் மற்றும் அவர்களின் அரசாங்கங்களால் மிகவும் மதிப்புமிக்கதாக கருதப்பட்டதுடன், இது நாட்டை நியாயமாக ஆளும் அவர்களின் அறத்தை நிறைவேற்றுவதற்கு உதவியாக இருந்தது.தற்போது நாரத ஸ்மிருதியின் மூன்று வகையான பதிப்புகள் காணப்படுகிறது. அவைகளை நாரத ஸ்மிருதி அல்லது நாரதிய தர்மசாத்திரம் என்பர். இந்நூல் 3 அத்தியாயங்களையும், 18 சட்டத் தலைப்புகளையும், 879 சுலோகங்களைக் கொண்டுள்ளது.

இந்த தர்மசாத்திரத்தை நாரத முனிவர் தொகுத்த காரணத்தால் இதனை நாரத ஸ்மிருதி எனப்பெயராயிற்று. இந்நூலின் காலம் கிபி 100 மற்றும் கிபி 400க்கும் இடைப்பட்ட காலம் என கருதப்படுகிறது.

மேற்கோள்கள்
-----------

1. 1 2  Prakashan, Sundeep (2007). "The Naradasmrti By Richard W. Lariviere (tr.)". *sundeepbooks.com*. sundeepbooks.com. 16 ஜூலை 2011 அன்று மூலம் பரணிடப்பட்டது. 11 December 2008 அன்று பார்க்கப்பட்டது.
2. 1 2  Lariviere 1989: ix
3. ↑  Max Muller (1907), Introduction to Narada The Sacred Books of the East, Vol 33, London
4. ↑  Lariviere 1989: xiv
5. ↑  Lariviere 1989: xv–xvi
6. ↑  See Lariviere 1989: xix–xxiii or Olivelle "Literary History": 24 for more information on the details of this debate.

வெளி இணைப்புகள்
---------------

* Nāradasmṛti